અમે તારા આવવાની આતુરતાપૂર્વક રાહ જોઇ રહ્યા છીએ. હું ને તારા પપ્પાતો અત્યારથી જ બાળક બની ગયા છે. નાના છોકરાઓની જાત-જાતની રમતો રમીએ છીએ..જેવીકે ચાંદામામા પોળી, ઘીમાં ઝબોળી, અડકો દડકો દઇન દડુકો, લાલ લાલ ટામેટું નદીએ નાહ્વા જાતુ તું….વિગેરે. તું આવીશ તો અમને અમારું બાળપણ પાછું મળશે! અમે તો એવું પણ વિચારી રાખ્યું છે કે અમે તને અમારી વચ્ચે જ સુવાડીશું. તારા મમ્મી પપ્પા તને બન્ને બાજુથી રક્ષણ કરશે. ખરું ને! આજે મેં તારા માટે એક કવિતા લખી.